b'\n_START_ARTICLE_\nBogdanka (literarni lik)\n_START_PARAGRAPH_\nBogdanka je literarni lik v knjigi \xc5\xa0ivilja in \xc5\xa1karjice, avtorja Dragotina Ketteja.\n_START_SECTION_\nUmestitev v zgodbo\n_START_PARAGRAPH_\nBogdanka predstavlja mlado, delavno deklico, ki si slu\xc5\xbei kruh kot \xc5\xa1ivilja pri grajski gospe. Nekega dne si je za\xc5\xbeelela, da bi imela tak\xc5\xa1ne \xc5\xa1karjice, ki bi rezale in tudi nehale rezati ko bi jim deklica to ukazala. \xc5\xbdelja se ji je izpolnila. Kmalu pa je k Bogdanki pri\xc5\xa1la grajska gospa, ki jo je zanimalo, zakaj deklica hitreje in bolj natan\xc4\x8dno \xc5\xa1iva. Bogdanka ji je vso zgodbo zaupala, vendar ji je grajska gospa \xc5\xbeelela \xc5\xa1karjice vzeti. To ji je tudi uspelo, deklico pa je napodila od hi\xc5\xa1e. Bogdanka je po poti od\xc5\xa1la v gozd, gospa pa se je odlo\xc4\x8dila, da bo \xc5\xa1karjice preizkusila. Vendar je namesto jopico mi ure\xc5\xbeite rekla jopico mi zre\xc5\xbeite. In \xc5\xa1karjice so ji izrezale vse obleke in napadle tudi njo. Gospa je tekla za Bogdanko in ta jo je \xc5\xa1karjic re\xc5\xa1ila. Gospodarica je deklici ponudila mo\xc5\xa1njo cekinov in jo prosila, da naj se vrne. Vendar se Bogdanka ni \xc5\xbeelela vrniti. Od\xc5\xa1la je domov in tam si je s svojimi \xc5\xa1karjicami zaslu\xc5\xbeila premo\xc5\xbeenje.\n_START_SECTION_\nOpis\n_START_PARAGRAPH_\nBogdanka je tipi\xc4\x8dna predstavnica tistega \xc4\x8dasa, ko so si morali iti otroci \xc5\xbee zelo mladi slu\xc5\xbeiti kruh, ker njihovi star\xc5\xa1i niso imeli denarja, da bi jih pre\xc5\xbeivljali. Gospodarji teh ubogih otrok so prav tako kot v tej zgodbi kruti in neizprosni. Deklico je grajska gospa kljub njeni odkritosti, ko je namre\xc4\x8d povedala svoji gospodarici o \xc5\xa1karjicah, kaznovala s tem da jih ji je vzela. Bogdanka predstavlja po\xc5\xa1teno deklico, kakr\xc5\xa1nih v dana\xc5\xa1njem \xc4\x8dasu primanjkuje. Kljub te\xc5\xbekemu in napornemu delu, ki ga je morala opravljati, se ni prito\xc5\xbeevala. Je pa vseeno skrivaj upala na bolj\xc5\xa1e \xc5\xbeivljenje, ki bi ga ji prinesle tak\xc5\xa1ne \xc5\xa1karjice, ki bi rezale same. In ravno zaradi njene po\xc5\xa1tenosti in skromnosti, se ji je \xc5\xbeelja uresni\xc4\x8dila. V deklici vidimo tudi naivnost, sej je mislila, da bo gospa vesela zanjo, ko ji je povedala, kak\xc5\xa1ne \xc5\xa1karjice ima. Ta pa je ne\xc4\x8dimrna in ho\xc4\x8de imeti vse zase, ko pa zaide v te\xc5\xbeave, se hitro pokesa in prosi Bogdanko za pomo\xc4\x8d. Od Bogdanke se lahko nau\xc4\x8dimo veliko, npr. da so skromnost, po\xc5\xa1tenost in dobrota pomembne vrednote, ki jih tudi v dana\xc5\xa1njem svetu ne gre zanemarit.'